《滘头看山同邓吉夫曾明吾梁伯静舟中》
明代·李以麟

滘外长风散晚霞，孤舟维向渡头沙。海门淡月潮初入，篷底残尊烛半斜。

路接渔樵闻夜语，岸回霜露带寒花。开帘指点看牛女，漫说银河八月槎。

作者简介：李以麟，字应叔，号沧浒。新会人。以龙弟。诸生。慕江门之学，以诗文名。仕至池州推官。清顾嗣协编《冈州遗稿》卷四、清道光《广东通志》卷二八一有传。